
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2015 M. BIRŽELIO 26 D. ĮSAKYMO NR. 3D-538 „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS „INVESTICIJOS Į MIŠKO PLOTŲ PLĖTRĄ IR MIŠKŲ GYVYBINGUMO GERINIMĄ“ VEIKLOS SRITIES „MIŠKO VEISIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2024 m. birželio 20 d. Nr. 3D-480
Vilnius

P a k e i č i u Lietuvos kaimo plėtros 2014–2020 metų programos priemonės „Investicijos į miško plotų plėtrą ir miškų gyvybingumo gerinimą“ veiklos srities „Miško veisimas“ įgyvendinimo taisykles, patvirtintas Lietuvos Respublikos žemės ūkio ministro 2015 m. birželio 26 d. įsakymu Nr. 3D-538 „Dėl Lietuvos kaimo plėtros 2014–2020 metų programos priemonės „Investicijos į miško plotų plėtrą ir miškų gyvybingumo gerinimą“ veiklos srities „Miško veisimas“ įgyvendinimo taisyklių patvirtinimo“: 
. Pakeičiu 3.3 papunktį ir jį išdėstau taip:
„. Paramos gavėjo įsipareigojimų laikotarpis (toliau – įsipareigojimų laikotarpis) – 12 miško augimo metų po miško įveisimo arba miško želdinimo ir žėlimo projekto sudarymo, kai nereikalingas papildomas želdinimas, apimantis laikotarpis, per kurį paramos gavėjas vykdo prisiimtus įsipareigojimus prižiūrėti, apsaugoti ir ugdyti įveistą mišką. Pasinaudojus galimybe atsodinti mišką nuosavomis lėšomis po miško želdinių ir žėlinių apskaitos penktaisiais–šeštaisiais metais arba jų kokybės vertinimo, kai želdinių ar žėlinių tankis neatitinka reikalavimų, pagal kuriuos miškas laikomas įveistu, arba nustatoma, kad miško želdiniai ir (arba) žėliniai žuvo, įsipareigojimų laikotarpis pratęsiamas iki atsodintų želdinių ir žėlinių kokybės vertinimo.“
. Pakeičiu 27 punktą ir jį išdėstau taip:
„. Pareiškėjai, kurių paramos paraiškos patvirtintos paramai gauti, privalo mišką įveisti per du artimiausius miško želdinimo sezonus (rudens sezoną iki einamųjų metų lapkričio 1 d., pavasario sezoną iki einamųjų metų liepos 1 d.) nuo paramos paraiškos pateikimo dienos, bet ne vėliau kaip iki 2025 m. liepos 1 d. Miškas pagal tą patį projektą turi būti įveistas vieno (to paties) miško želdinimo sezono metu.“
. Pakeičiu 301 punktą ir jį išdėstau taip:
„. Kai po miško želdinių ir (arba) žėlinių apskaitos penktaisiais–šeštaisiais želdinių augimo ar žėlinių projekto vykdymo metais VMT nustatytas želdinių ar žėlinių tankis neatitinka Miško atkūrimo ir įveisimo nuostatų 38 punkto reikalavimų, pagal kuriuos miškas laikomas įveistu, arba po želdinių ir žėlinių kokybės vertinimo, kai privačioje žemėje projektuotų ar tikslinių rūšių medžių tankis įvertintas „nepatenkinamai“ arba nustatyta, kad miško želdiniai ir (arba) žėliniai žuvę, paramos gavėjai gali ištaisyti nustatytus trūkumus ir nuosavomis lėšomis atsodinti žuvusius želdinius ir (arba) žėlinius vieną kartą per įsipareigojimų laikotarpį. Atsodintų želdinių ar žėlinių priežiūra ir apsauga vykdoma nuosavomis lėšomis. Siekiantieji pasinaudoti galimybe ištaisyti trūkumus ir atsodinti želdinius ir (arba) žėlinius, per 60 kalendorinių dienų nuo dokumentų apie jų apskaitos arba kokybės vertinimą gavimo dienos Agentūrai pateikia prašymą dėl sankcijos netaikymo ir parengtą atsodinamo (-ų) ploto (-ų) projektą (-us), kuris (-ie) turi būti nustatyta tvarka patvirtintas (-i) VMT direktoriaus įgalioto asmens. Vėliau nei per 60 kalendorinių dienų pateikti dokumentai neadministruojami, išskyrus atvejus, kai vėlavimą lėmė nuo pareiškėjo valios nepriklausančios nenugalimos jėgos (force majeure) arba išimtinės aplinkybės. Želdiniai ir (arba) žėliniai turi būti atsodinti per artimiausią miško želdinimo sezoną. Paramos gavėjas apie miško atsodinimą per 10 darbo dienų turi informuoti Agentūrą ir kartu pateikti miško dauginamosios medžiagos, kuria atsodintas miškas, kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas ir sodmenų įsigijimo dokumentus.“
. Pakeičiu 69 punktą ir jį išdėstau taip:
„. Jei pareiškėjas po paramos paraiškos pateikimo per du artimiausius miško želdinimo sezonus (rudens sezoną iki einamųjų metų lapkričio 1 d., pavasario sezoną iki einamųjų metų liepos 1 d.), bet ne vėliau kaip iki 2025 m. liepos 1 d., Agentūrai nepateikia želdinamų medžių rūšių miško dauginamosios medžiagos kilmės sertifikatų ar miško dauginamosios medžiagos savininko (pardavėjo) patvirtintų šių sertifikatų kopijų ir želdinamų medžių įsigijimo dokumentų (jei pareiškėjas / paramos gavėjas miško sodmenų nepirko, privalo pateikti jų krovinio važtaraštį ar perdavimo–priėmimo aktą), parama neteikiama (paramos paraiška atmetama).“
. Pakeičiu 691 punktą ir jį išdėstau taip:
„. Po miško įveisimo ar atsodinimo VMT atlieka miško želdinimo darbų kokybės vertinimą, nustato, ar atlikti projekte numatyti želdinimo darbai ir pasodinto miško rūšinė sudėtis atitinka projektuotą. Jeigu nustatoma, kad rūšinė sudėtis neatitinka projektuotos, pirmaisiais želdinių augimo metais užsakoma želdinių ir žėlinių apskaitos patikra, siekiant nustatyti reikiamą atsodinti želdinių ir (ar) žėlinių kiekį.“
. Pakeičiu 70.1 papunktį ir jį išdėstau taip:
„. miško želdinių ar žėlinių apskaitą pirmaisiais–šeštaisiais želdinių augimo arba žėlinių projekto vykdymo metais. Želdinių ir (arba) žėlinių tankis penktaisiais–šeštaisiais metais VMT vertinamas vadovaujantis Miško atkūrimo ir įveisimo nuostatų 38 punkto reikalavimais, pagal kuriuos miškas laikomas įveistu;“. 
. Pakeičiu 71 punktą ir jį išdėstau taip:
„. Septintaisiais miško želdinių augimo metais VMT atlieka želdinių kokybės vertinimą. Miško žėlinių, kuriuose papildomai želdinti nereikia, kokybės vertinimas atliekamas septintaisiais jų augimo metais po projekto sudarymo. Miško žėlinių, kuriuose želdinama papildomai, kokybės vertinimas atliekamas kaip miško želdinių. Pasinaudojus galimybe atsodinti mišką po penktųjų arba šeštųjų metų želdinių ir (arba) žėlinių apskaitos, kai VMT specialistai buvo nustatę, kad želdinių ir (arba) žėlinių tankis neatitinka Miško atkūrimo ir įveisimo nuostatų 38 punkto reikalavimų, pagal kuriuos miškas laikomas įveistu, arba želdinių ir žėlinių kokybės vertinimo, kai buvo nustatyta, kad želdinių ir (arba) žėlinių tankis neatitiko įveisto miško reikalavimų, buvo įvertintas „nepatenkinamai“, arba miško želdiniai ir (arba) žėliniai žuvo, VMT specialistai septintaisiais želdinių augimo metais taip pat atliks atsodintų miško želdinių kokybės vertinimą.“
. Pakeičiu 72.7.3 papunktį ir jį išdėstau taip:
„. kai atlikus želdinių ir (arba) žėlinių apskaitą penktaisiais–šeštaisiais metais nustatoma, kad jų tankis neatitinka Miško atkūrimo ir įveisimo nuostatų 38 punkto reikalavimų, pagal kuriuos miškas laikomas įveistu; arba atlikus želdinių ir žėlinių kokybės vertinimą projektuotų ar tikslinių medžių tankis įvertinamas „nepatenkinamai“ arba nustatoma, kad miško želdiniai ir (arba) žėliniai žuvę; arba vertinant kokybę bent du iš vertinimo rodiklių įvertinami „nepatenkinamai“, parama už ploto dalį, kurioje želdiniai ir (arba) žėliniai neatitiko įveisto miško reikalavimų, buvo įvertinti „nepatenkinamai“ arba žuvo, nutraukiama ir susigrąžinama visa už šią ploto dalį išmokėta paramos suma. Už pažeidimus, kurie susiję su medžių tankio reikalavimų neatitikimu arba miško žuvimu, apskaičiuota sankcija netaikoma, jeigu paramos gavėjui anksčiau nebuvo skirta jokia su priemonės veiklos sritimi susijusi sankcija ir jeigu jis po penktųjų–šeštųjų metų želdinių ir (arba) žėlinių apskaitos arba kokybės vertinimo Agentūrai pateikia parengtą (-us) atsodinamo (-ų) ploto (-ų) projektą (-us), kuris (-ie) nustatyta tvarka turi būti patvirtintas (-i) VMT direktoriaus įgalioto asmens. Paramos gavėjas mišką atsodina nuosavomis lėšomis per artimiausią miško želdinimo sezoną, apie tai per 10 darbo dienų informuoja Agentūrą ir kartu pateikia miško dauginamosios medžiagos (kuria atsodintas miškas) kilmės sertifikatus ir sodmenų įsigijimo dokumentus. Jei pakeitus projektą (-us), paramos suma sumažėja, anksčiau išmokėtą didesnę paramos dalį paramos gavėjas privalo sugrąžinti. Kai keičiasi atsodinamo miško rūšinė sudėtis ir paramos suma sumažėja, susigrąžinamos paramos suma apskaičiuojama pagal paramos gavėjui pritaikytų miško įveisimo, miško priežiūros, apsaugos ir ugdymo įkainių dydžių (pagal kiekvienais metais galiojusius išmokų dydžius, už kuriuos buvo mokama parama) skirtumą ir išmokėtą paramos sumą. Už atsodintą miško plotą toliau parama nemokama. Atlikus atsodintų želdinių ar žėlinių kokybės vertinimą ar kitą patikrinimą ir nustačius pažeidimų, už plotą ar jo dalį, kurioje šie pažeidimai nustatyti, bus taikomos Taisyklėse numatytos sankcijos;“.
. Pakeičiu 72.7.4 papunktį ir jį išdėstau taip:
„. kai želdinių ir (arba) žėlinių kokybės vertinimo metais medžių vidutinis aukštis, ir (arba) nepageidaujamų (neprojektuotų, netikslinių ir (ar) stelbiančių viena kitą) medžių ir krūmų rūšių vidutinis aukštis vadovaujantis Miško atkūrimo ir įveisimo nuostatų reikalavimais įvertinamas „nepatenkinamai“, parama nutraukiama ir paramos gavėjas turi sugrąžinti visas miško priežiūros, apsaugos ir ugdymo išmokas už plotą, kuriame nustatyti pažeidimai;“.
. Pakeičiu 72.8.3 papunktį ir jį išdėstau taip:
„. kai želdinių ir (arba) žėlinių penktaisiais–šeštaisiais apskaitos metais želdinių ir (arba) žėlinių tankis neatitinka Miško atkūrimo ir įveisimo nuostatų 38 punkto reikalavimų, pagal kuriuos miškas laikomas įveistu; arba želdinių ir žėlinių kokybės vertinimo metais projekte projektuotų ar tikslinių medžių tankis įvertinamas „nepatenkinamai“ arba nustatoma, kad miško želdiniai ir (arba) žėliniai žuvę; arba vertinant kokybę bent du iš vertinimo rodiklių įvertinami „nepatenkinamai“, susigrąžinama visa išmokėta paramos suma už atitinkamą ploto dalį, kurioje želdiniai ir (arba) žėliniai neatitiko įveisto miško reikalavimų, buvo įvertinti „nepatenkinamai“ arba žuvo. Už pažeidimus, kurie susiję su medžių tankio reikalavimų neatitikimu arba miško žuvimu, apskaičiuota sankcija netaikoma, jeigu paramos gavėjui anksčiau nebuvo skirta jokia su priemonės veiklos sritimi susijusi sankcija ir jeigu jis po kokybės vertinimo Agentūrai pateikia parengtą (-us) atsodinamo (-ų) ploto (-ų) projektą (-us), kuris (-ie) nustatyta tvarka turi būti patvirtintas (-i) VMT direktoriaus įgalioto asmens. Paramos gavėjas mišką atsodina nuosavomis lėšomis per artimiausią miško želdinimo sezoną, apie tai per 10 darbo dienų informuoja Agentūrą ir kartu pateikia miško dauginamosios medžiagos (kuria atsodintas miškas) kilmės sertifikatus ir sodmenų įsigijimo dokumentus. Jei pakeitus projektą (-us), paramos suma sumažėja, anksčiau išmokėtą didesnę paramos dalį paramos gavėjas privalo sugrąžinti. Kai keičiasi atsodinamo miško rūšinė sudėtis ir paramos suma sumažėja, susigrąžinamos paramos suma apskaičiuojama pagal paramos gavėjui pritaikytų miško įveisimo įkainių dydžių (pagal galiojusius išmokų dydžius, už kuriuos buvo mokama parama) skirtumą ir išmokėtą paramos sumą. Už atsodintą miško plotą toliau parama nemokama. Atlikus atsodintų želdinių ar žėlinių kokybės vertinimą ar kitą patikrinimą ir nustačius pažeidimų, už plotą ar jo dalį, kurioje šie pažeidimai nustatyti, bus taikomos Taisyklėse numatytos sankcijos;“.
. Pakeičiu 72.8.4 papunktį ir jį išdėstau taip:
„. kai želdinių ir (arba) žėlinių kokybės vertinimo metais medžių vidutinis aukštis, ir (arba) nepageidaujamų (neprojektuotų, netikslinių ir (arba) stelbiančių viena kitą) medžių ir krūmų rūšių vidutinis aukštis vadovaujantis Miško atkūrimo ir įveisimo nuostatų reikalavimais įvertinamas „nepatenkinamai“, paramos gavėjas turi sugrąžinti 30 proc. miško įveisimo išmokos už plotą, kuriame nustatyti pažeidimai;“.
. Pakeičiu 1 priedo V skyriaus 3 punktą ir jį išdėstau taip:
„3.	Miško želdinimo ir žėlimo projektas, patvirtintas VMT direktoriaus įgalioto asmens (kai miškas veisiamas privačioje žemėje) arba valstybinių miškų valdytojo įgalioto asmens (kai miškas veisiamas valstybinėje žemėje), kartu su erdviniais vektoriniais duomenimis (SHAPE formatu) ir kitais pridedamais dokumentais.	□	|_|_|“.


. Pakeičiu 1 priedo VIII skyriaus 13 punktą ir jį išdėstau taip:
„. Žinau, kad patvirtintas paramos gavėju privalau įveisti mišką per du artimiausius miško želdinimo sezonus (rudens sezoną iki einamųjų metų lapkričio 1 d., pavasario sezoną iki einamųjų metų liepos 1 d.) nuo paramos paraiškos pateikimo dienos, bet ne vėliau kaip iki 2025 m. liepos 1 d. Mišką pagal tą patį Miško želdinimo ir žėlimo projektą turiu įveisti vieno (to paties) miško želdinimo sezono metu.“
. Pakeičiu 1 priedo VIII skyriaus 17 punktą ir jį išdėstau taip:
„. Žinau, kad miškui įveisti galiu naudoti tik vietinės kilmės (Lietuvos Respublikos teritorijos) miško dauginamąją medžiagą, o įveisęs mišką per 10 darbo dienų, ne vėliau nei iki einamųjų metų, kai buvo įveistas miškas, liepos 1 d. (įveisus mišką pavasario sezono metu) arba lapkričio 1 d. (įveisus mišką rudens sezono metu), bet ne vėliau kaip iki 2025 m. liepos 1 d., turiu pateikti želdinamų medžių rūšių miško dauginamosios medžiagos kilmės sertifikatus ar miško dauginamosios medžiagos savininko (pardavėjo) patvirtintas šių sertifikatų kopijas ir želdinamų medžių ir krūmų įsigijimo dokumentus arba krovinio važtaraštį ar perdavimo–priėmimo aktą.“



Žemės ūkio ministras    	 Kęstutis Navickas

